AKK-Motorsport ry:n hallitus on myöntänyt liitolle tulleen anomuksen mukaisesti Kalle Rovanperälle (s. 1.10. 2000) poikkeuksellisesti oikeuden osallistua R5-luokan autolla Suomessa AKK-Motorsport ry:n kilpailuluvalla järjestettäviin rallikilpailuihin. Oikeus antaa Rovanperälle mahdollisuuden osallistua esimerkiksi kansallisiin ralleihin ja Ralli SM -sarjan osakilpailuihin. Koska Rovanperä ajaa tällä hetkellä Latvian lisenssillä, ei hän ole oikeutettu keräämään SM-pisteitä. Osallistumisoikeus on voimassa toistaiseksi, kunnes Kalle Rovanperä täyttää 18 vuotta. AKK-Motorsport ry pidättää oikeuden perua tai muuttaa annettua osallistumisoikeutta. Hallituksen päätös koskee vain tätä anomusta.

AKK-Motorsport ry